ราคาทองคำในประเทศพุ่ง300บาท
ราคาทองคำในประเทศปรับเพิ่มขึ้น 300 บาท ทองแท่งขายออก 28,200 บาท รูปพรรณ 28,700 บาท ขณะที่ตลาดสหรัฐนักลงทุนแห่เข้าซื้อทองคำ
26 พ.ค. 2564

เมื่อวันที่ 26 พ.ค. 64 สมาคมค้าทองคำรายงานราคาทองคำประจำวันปรับเพิ่มขึ้น 300 บาท โดยทองแท่งรับซื้อ 28,100 บาท ขายออก 28,200 บาท ทองรูปพรรณรับซื้อ 27,591.20 บาท ขายออก 28,700 บาทขณะที่ สัญญาทองคำตลาดนิวยอร์กปิดพุ่งขึ้นเมื่อคืนนี้ (25 พ.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังจากสหรัฐเปิดเผยข้อมูลเศรษฐกิจที่อ่อนแอ ซึ่งรวมถึงดัชนีความเชื่อมั่นผู้บริโภคที่ลดลงสู่ระดับต่ำกว่าการคาดการณ์ของนักวิเคราะห์ ขณะเดียวกันนักลงทุนจับตาการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐในวันศุกร์นี้ โดยดัชนี PCE เป็นมาตรวัดอัตราเงินเฟ้อที่ธนาคารกลางสหรัฐ (เฟด) ให้ความสำคัญทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 13.5 ดอลลาร์ หรือ 0.72% ปิดที่ 1,898 ดอลลาร์/ออนซ์